Diari Oficial de la Generalitat Valenciana


Sumari del DOGV 6316, del 22-07-2010 (2010/7774)

Aprovació del Projecte d'Urbanització del Sector S10.
-----------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7774


Data del document
:   23-06-2010

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * pla d'urbanisme
    * administració local

Aprovació del Projecte d'Urbanització del Sector S10. [2010/7774]  
La Junta de Govern de l'Ajuntament de Cabanes, en sessió celebrada el dia 17 de juny de 2010, va adoptar el següent acord, la qual cosa es fa pública de conformitat amb allò que s'ha regulat en l'article 152 de la Llei 16/2005, de 30 de desembre, de la Generalitat, Urbanística Valenciana i l'article 346 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística: Projecte d'Urbanització Sector S10.  
La Junta de Govern d'este Ajuntament, en sessió celebrada el 14 de setembre de 2006, va adoptar el següent acord pel qual aprovava el Projecte d'Urbanització del Sector S10: Projecte d'Urbanització Sector S10.   
Atés que el Ple d'este Ajuntament, reunit en sessió de data 31 de maig de 2003, va acordar l'aprovació definitiva del Programa d'Actuació Integrada del Sector S10 i la seua adjudicació a la mercantil Augimar Empresa Urbanizadora, SA.   
Atés que la mercantil Augimar Empresa Urbanizadora, SA va depositar davant d'este Ajuntament còpia del projecte d'urbanització del sector de referència per mitjà d'escrit amb data entrada 26 d'octubre de 2005.  
Atés que per Acord de la Junta de Govern Local, de data 27 d'octubre de 2005, es va acordar sotmetre a informació pública, de conformitat amb el que establix l'article 53 de la Llei 6/1994, de la Generalitat Valenciana, Reguladora de l'Activitat Urbanística, el Projecte d'Urbanització del Sector S10, pel termini de 20 dies hàbils. La dita informació pública es va efectuar per mitjà de la inserció del corresponent edicte en el Diari Oficial de la Comunitat Valenciana, periòdic Heraldo de Castellón i el Butlletí Oficial de la Província. Igualment es va practicar notificació individualitzada a cada un dels titulars cadastrals de terrenys en el sector S10.  
Atés que durant el període d'informació pública s'han presentat les al·legacions següents:  
 - Iberdrola Distribució Elèctrica, SAU, relativa a les condicions d'integració de la instal·lació elèctrica, qüestions generals i normes de cessió i ús d'estes.  
Vist que consten en l'expedient els informes següents:  
 - FACSA, informe tècnic sobre el Projecte d'Urbanització del Sector S10.  
 - Informe sol·licitat per l'arquitecte municipal, sobre la connexió a xarxes de sanejament municipal.  
 - Entitat de sanejament sobre la capacitat del sistema de sanejament i depuració per a admetre els cabals d'aigües residuals generats per la urbanització del sector S10.  
En els esmentats informes s'assenyalen les condicions d'integració i característiques de les xarxes dels referits servicis.  
Atés que l'exposició al públic va finalitzar el dia 26 de gener de 2006, amb anterioritat a l'entrada en vigor de la Llei 16/2005, Urbanística Valenciana, i, per tant, de conformitat amb allò que s'ha regulat en la disposició transitòria primera de l'esmentat text legal, el present procediment es regirà pel que disposa la Llei 6/1994, Reguladora de l'Activitat Urbanística, i pel Decret 201/1998, pel qual s'aprova el Reglament de Planejament de la Comunitat Valenciana.  
Atés que en el procediment de tramitació del Projecte d'Urbanització del Sector S10 s'han seguit els requisits que establix l'article 139 del Decret 201/1998 i 46 de la Llei 6/1994, Reguladora de l'Activitat Urbanística.  
Atés que el Projecte d'Urbanització del Sector S10 comprén els documents a què fa referència l'article 140 del Decret 201/1998, pel qual s'aprova el Reglament de Planejament de la Comunitat Valenciana, comprensius de memòria descriptiva de les característiques de les obres, plans d'informació i de situació, plans de projecte i de detall, plec de condicions tècniques, mesuraments, quadros de preus descompostos i pressupost.  
Atés que el Projecte d'Urbanització del Sector S10 complix la normativa de planejament vigent en el sector S10.  
Atés que per l'arquitecte municipal, en data 8 de setembre de 2006, s'ha emés un informe favorable respecte d'això, per unanimitat dels presents s'acorda:  
Primer. Aprovar el Projecte d'Urbanització del Sector S10, presentat per la mercantil Augimar Empresa Urbanizadora, SA, amb els següents condicionants:  
A. Les obres d'urbanització hauran de complir la normativa general d'aplicació vigent, així com la normativa específica d'accessibilitat.  
B. En l'execució del projecte d'urbanització hauran de complir-se per l'adjudicatari les normes de caràcter laboral i de seguretat i salut.  
C. S'hauran de demanar els informes pertinents, així com firmar els convenis necessaris, amb les companyies subministradores d'aigua, energia elèctrica, gas, telefonia, etc., que garantisquen la correcta dotació al sector d'estos servicis públics.  
D. L'agent urbanitzador haurà de demanar i obtindre al seu compte i risc les autoritzacions dels organismes públics amb competència en qualsevol de les matèries que puguen veure's afectades per l'execució del projecte d'urbanització.  
E. Hauran de complir-se les condicions d'integració que figuren en la fitxa del sector del document d'homologació, en particular quan assenyala que serà a càrrec del sector S10 l'execució de les obres d'extensió de les xarxes d'infraestructura del cicle de l'aigua (proveïment, evacuació i tractament d'aigües), així com el compliment dels condicionants fixats en la declaració d'impacte ambiental que afecta este sector i, en especial, la gestió dels residus inerts.  
F. De conformitat amb allò que s'ha regulat en l'article 141 del Decret 201/1998, pel qual s'aprova el Reglament de Planejament de la Comunitat Valenciana, haurà de resoldre's a càrrec de l'actuació l'enllaç dels servicis urbanístics amb la resta de xarxes municipals amb capacitat suficient per a això.  
G. Hauran de complir-se els condicionants fixats per l'Entitat de Sanejament per a permetre la connexió amb l'EDAR d'esta localitat, segons informe emés el 18 de gener de 2005, així com sufragar la quantitat de 234.000 euros, amb anterioritat a l'execució de la connexió o quan així siga requerit per l'Ajuntament de Cabanes. L'urbanitzador haurà de realitzar la corresponent sol·licitud de connexió efectiva a la xarxa d'aigües residuals a les infraestructures públiques. Les obres necessàries per a la connexió de les aigües residuals a les infraestructures públiques s'efectuaran pel peticionari al seu compte i risc.  
H. Deurà incorporar al projecte d'urbanització i executar-se a càrrec de l'actuació, les obres, treballs, detalls tècnics i condicionants que figuren en l'estudi de connexió a xarxes de sanejament municipals del sector S10, redactat a instàncies d'este Ajuntament per Car Enginyeria Civil, SL.  
I. Haurà d'incorporar-se al projecte d'urbanització, i executar-se a càrrec del sector les obres, treballs, detalls tècnics i condicionants que figuren en l'informe tècnic sobre Projecte d'Urbanització del Sector S10, redactat per FACSA.  
J. Els requisits detallats en els punts G, H i I hauran d'incorporar-se materialment al projecte d'urbanització, i sense este requisit no serà factible la publicació de l'acord d'aprovació. Igualment hauran de presentar-se tres còpies visades i firmades de tal projecte refós, així com una còpia en suport digital que en permeta la posterior reproducció.  
K. Haurà d'incloure's en el pressupost, a càrrec del sector, els costos que corresponguen al sector S10 per a l'execució de les obres de millora i adequació de les infraestructures de la xarxa de distribució d'aigua potable, en la quantia i forma que figura en l'ordenança reguladora del cànon d'urbanització per a l'execució d'esta obra que beneficia diversos sectors o, si no n'hi ha, segons condicions que figuren en l'aprovació del programa.  
L. L'urbanitzador haurà de resoldre adequadament a càrrec del sector, d'acord amb la normativa d'aplicació, qualsevol afecció a servitud existent, així com la resta de condicionants fixats en l'adjudicació del programa.  
Per l'agent urbanitzador s'han aportat, en atenció al requeriment efectuat per este Ajuntament, documents integrants de l'esmentat projecte d'urbanització, i s'han emés pels servicis tècnics municipals els pertinents informes, en què s aprecien les qüestions següents :  
a) Respecte a la xarxa de sanejament de fecals i a la xarxa de drenatge de pluvials caldria ajustar els punts de connexió amb les xarxes de sanejament de fecals i de drenatge de pluvials, respectivament, del nucli urbà previstos en el Projecte de Pavimentació Travessia Nucli Urbà Carretera CV-10, aprovat per l'Ajuntament de Cabanes. Es considera adequada la solució proposada per a la xarxa de drenatge d'aigües pluvials amb connexió entre punts de recollida superior i inferior que figura en el pla 7.1 Xarxa de drenatge de pluvials (solució 2), encara que hauria de dissenyar-se el traçat de la dita connexió de manera que no travesse la zona ZV-QL.   
b) Respecte de la xarxa de telefonia, es considera que s'hauria de disposar una connexió (recinte d'instal·lacions de telecomunicació únic, RITU) per a cada una de les parcel·les de la zona UFA del pla de zonificació del pla parcial.  
c) Quant a la xarxa d'enllumenat públic, es considera per part dels servicis tècnics municipals, segons figura en informe de l'enginyer tècnic municipal de data 21 d'abril actual, que s'haurien de substituir les làmpades de VSAP de 100 w i 250 w que figuren en el modificat del projecte d'urbanització presentat per làmpades d'inducció (LVD), per a adequar-se a l'enllumenat de la resta de la població i obtindre un major estalvi energètic.  
d) Hauria de definir-se el tractament (jardineria, pavimentació, ...) de l'illot allargat que apareix entre els vials 5 i 6, en una zona que definix com a viari el pla parcial.  
e) En relació a l'enllumenat públic s'ha d'indicar que s'hauran de substituir les làmpades de VSAP de 100 w i 250 w, projectades per làmpades d'inducció (LVD), per a adequar-se a l'enllumenat de la resta de la població i obtindre un major estalvi energètic.   
D'allò que s'ha expressat en els informes emesos, cal considerar que les qüestions actualment plantejades, no han sigut requerides en l'acord aprovatori de l'esmentat projecte d'urbanització, per la qual cosa tenen la condició de sobrevingudes i encara que tenen un interés públic i resulten convenients per a la urbanització del sector, la seua esmena o incorporació no pot imposar-se com una condició prèvia que impedisca la publicació de l'acord aprovatori del Projecte d'Urbanització del S10, encara que sí hauran de materialitzar-se amb anterioritat a l'inici de les obres, prèvia incorporació al projecte.   
Per tot això, per unanimitat dels presents, s'acorda:  
Primer. Autoritzar expressament la publicació de l'acord d'aprovació del Projecte d'Urbanització del Sector S10.  
Segon. Requerir l'agent urbanitzador a fi que aporte text refós del Projecte d'Urbanització del Sector S-10, en què incorpore i adeqüe les següents condicions establides pels servicis tècnics:  
- Respecte a la xarxa de sanejament de fecals i a la xarxa de drenatge de pluvials caldrà ajustar els punts de connexió amb les xarxes de sanejament de fecals i de drenatge de pluvials, respectivament, del nucli urbà previstos en el Projecte de Pavimentació Travessia Nucli Urbà Carretera CV-10, aprovat per l'Ajuntament de Cabanes. Es considera adequada la solució proposada per a la xarxa de drenatge d'aigües pluvials amb connexió entre punts de recollida superior i inferior que figura en el pla 7.1 Xarxa de drenatge de pluvials (solució 2), encara que hauria de dissenyar-se el traçat de la dita connexió de manera que no travesse la zona ZV-QL.   
 - Respecte de la xarxa de telefonia, s'haurà de disposar una connexió (recinte d'instal·lacions de telecomunicació únic, RITU) per a cada una de les parcel·les de la zona UFA del pla de zonificació del pla parcial.  
 - Quant a la xarxa d'enllumenat públic s'hauran de substituir les làmpades de VSAP de 100 w i 250 w que figuren en el modificat del projecte d'urbanització presentat per làmpades d'inducció (LVD), per a adequar-se a l'enllumenat de la resta de la població i obtindre un major estalvi energètic.  
- Haurà de definir-se el tractament (jardineria, pavimentació, ...) de l'illot allargat que apareix entre els vials 5 i 6, en una zona que definix com a viari el pla parcial.  
 En el supòsit que l'Ajuntament en execució de les obres d'urbanització del vial urbà denominat C/ Saragossa (Travessia Urbana CV-10), dega anticipar l'execució de les obres d'ampliació del sistema de sanejament o de pluvials i que beneficien el sector S-10, s'establirà el pertinent cànon d'urbanització, amb l'aprovació prèvia de l'ordenança reguladora.   
- Hauran de presentar-se tres còpies visades i firmades de tal projecte refós, així com una còpia en suport digital que en permeta la posterior reproducció.  
Cabanes, 23 de juny de 2010. - L'alcalde: Artemio Siurana Gauchia.